Man doodgeskiet toe hy gaspistool rig | Maroela Media
Man doodgeskiet toe hy gaspistool rig
Die gaspistool waarop beslag gelê is. Foto: Verskaf
Die polisie in Port Elizabeth het Woensdag 'n verdagte doodgeskiet nadat hy glo 'n vuurwapen op hulle gerig het.
Kapt. Andre Beetge, polisiewoordvoerder, het gesê die voorval het in die vroeë oggendure in Kwazakhele plaasgevind.
"Die polisie het Seyisistraat in New Brighton gepatrolleer toe hulle twee mans opgemerk het wat verdag optree," het Beetge gesê.
"Een van die verdagtes het 'n vuurwapen op die beamptes gerig. Die beamptes het op hom geskiet en hom noodlottig gewond. Die ander verdagte, wat 24 jaar oud is, is op die toneel in hegtenis geneem."
Beetge het gesê daar is later vasgestel dat die 24-jarige verdagte sedert Augustus verlede jaar 'n gesoekte misdadiger is.
Die polisie het tydens die voorval beslag gelê op 'n gaspistool en gesteelde goedere wat die twee glo 'n paar minute voor die voorval by 'n inwoner in dieselfde straat geroof het.
Die polisie ondersoek 'n saak van gewapende roof en doen ook 'n geregtelike doodsondersoek.
Die 24-jarige verdagte moet Donderdag in die New Brighton-landdroshof verskyn.
Twee dood, talle beseer toe taxi in reservaat van berg afrol
Dis waarom geen gas gewere en lug gewere vir self verdediging behoort gebruik te word nie. Indien die geweer op iemand gerig word, het die ander person die reg om hierdie person te skiet. Of dit nou 'n BB gun speeldgoed geweer is maak nie saak nie.
Wel n gaspistool maak ook dood. Daar is daai pragtige jongman dood toe hy in nek geskiet is.
As jy 'n wapen op iemand rig, hetsy mes, pistool, speelding, maak nie saak nie, dan moet jy vrede maak daarmee dat die ander persoon op wie jy 'n wapen rig die reg het om homself te verdedig. Indien ek myself beter verdedig as wat jy my aanval, dan is dit maar jou probleem. Leef (aldan nie) met die gevolge van jou besluit om my aan te val.
Word die polisie ook aangelkae van moord in so geval? Wanneer 'n burger homself op so wyse verdedig, dan is daar outomaties ook 'n klag van moord teen die skieter tot bewys is dat dit self verdediging is. Ek lees nie in die berig dat die polisieman wat geskiet het aangeklae word nie.